Diari Oficial de la Generalitat Valenciana


Sumari del DOGV 9970, del 31-10-2024 (2024/11447)

RESOLUCIÓ de 18 d'octubre de 2024, de la Direcció General de l'Aigua i Desenrotllament Rural, per la qual es concedixen, per a la convocatòria de 2024, les ajudes previstes en l'annex de l'Orde 5/2024, de 2 de maig, de la Conselleria d'Agricultura, Ramaderia i Pesca, per la qual es regulen les bases de les ajudes a les activitats d'informació i promoció de règims de qualitat agroalimentària, portades a terme per grups de persones productores, en el marc del Pla estratègic de la PAC 2023-2027.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9970

Data del DOGV
:   31-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11833

CVE
:   QKQF-E-1686-99895

Data del document
:   18-10-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca
    * ajuda pública
    * ajuda a l'agricultura
    * indústria agroalimentària

Vista l'Orde 5/2024, de 2 de maig, de la Conselleria d'Agricultura, Ramaderia i Pesca.

Vista la Resolució de 29 de juliol de 2024, del director de l'Agència Valenciana de Foment i Garantia Agrària (DOGV 9907, 02.08.2024), per la qual es convoquen estes ajudes per a l'anualitat 2024, així com l'import màxim a concedir en virtut d'esta.

Vist que s'han desenrotllat les activitats d'instrucció per l'òrgan competent i s'ha efectuat la valoració de les sol·licituds per l'òrgan col·legiat previst en la base octava de l'annex de l'Orde 5/2024, de 2 de maig, una volta observat en tots els seus tràmits el procediment establit, i d'acord amb l'informe emés per esta comissió de valoració el 18 d'octubre de 2024.

Vista la proposta de resolució formulada per l'òrgan col·legiat que avalua les sol·licituds conforme a la base sexta de l'annex de l'orde esmentada.

RESOLC

*Primer. Concessió de les ajudes*

1. Concedir les ajudes a les activitats d'informació i promoció de règims de qualitat agroalimentària, portades a terme per grups de persones productores, en el marc del Pla estratègic de la PAC 2023-2027 i corresponents a la convocatòria 2024, a les entitats i pels imports indicats en l'annex I «Sol·licituds amb import de l'ajuda concedida» de la present proposta de resolució de concessió, amb indicació dels motius de les minoracions de l'import de la inversió.

2. No concedir les ajudes a les activitats d'informació i promoció de règims de qualitat agroalimentària, portades a terme per grups de persones productores, en el marc del Pla estratègic de la PAC 2023-2027 i corresponents a la convocatòria 2024, a les entitats indicades en l'annex II «Sol·licituds denegades» de la present proposta de resolució de concessió, amb indicació de les causes de denegació.

3. Estes ajudes tenen com a objecte subvencionar les activitats de promoció i de publicitat, la informació i difusió dels requisits tècnics i científics sobre els productes, les elaboracions de plans estratègics, estudis tècnics, estudis de mercat, estudis de concepció i creació de productes dins del marc definit en el plec de condicions com a producte emparat, l'elaboració del material divulgatiu i de promoció i les activitats dirigides a organització, patrocini i/o participació de fòrums, intercanvi de coneixement entre empreses, concursos, exhibicions, exposicions, fires, visites educatives i altres esdeveniments.

4. Les presents ajudes estan cofinançades per les següents administracions públiques i en els següents percentatges: 60 % Unió Europea (FEADER), 16,24 % Ministeri d'Agricultura, Pesca i Alimentació (MAPA), i 23,76 % Conselleria d'Agricultura, Aigua, Ramaderia i Pesca.

5. La dotació pressupostària és amb càrrec al capítol IV de la Secció G0112, Entitat 082, del pressupost de gastos de l'Agència Valenciana de Foment i Garantia Agrària, línia S1436, de l'exercici 2024, per un import de 580.000 €.

6. La presentació de les corresponents sol·licituds de pagament i justificació de les activitats desenrotllades haurà de realitzar-se fins al 15 de novembre de 2024.

7. Els beneficiaris de les ajudes hauran de complir les obligacions establides en l'annex de l'Orde 5/2024, de 2 de maig, i la resta de normativa que s'aplica.

*Segon. Recursos*

La present resolució posa fi a la via administrativa i contra esta pot interposar-se potestativament un recurs de reposició davant del director de l'Agència Valenciana de Foment i Garantia Agrària, en el termini d'un mes comptat des de l'endemà de la publicació o notificació, o directament un recurs contenciós administratiu davant dels jutjats contenciosos administratius de la Comunitat Valenciana en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa. Tot això, sense perjuí que la persona interessada puga interposar qualsevol altre recurs que considere oportú.

València, 18 d'octubre de 2024

(p. d. Acord de 26 d'abril de 2012; DOGV 6809, 03.07.2012)

Sabina Goretti Galindo Benito

Directora general de l'Aigua i Desenrotllament Rural

ANNEX I

*SOL·LICITUDS AMB IMPORT DE L'AJUDA CONCEDIDA*

|  |  |  |  |  |  |
| --- | --- | --- | --- | --- | --- |
| *Expedient* | *Persones beneficiàries* | *NIF* | *Import total sol·licitat* | *Import inversió auxiliable* | *Ajuda concedida (70 %)* |
| AGPROM/2024/001 | CRIGP JIJONA Y TURRÓN DE ALICANTE | K7569353E | 83.600,00 € | 83.597,85 € (2) | 58.518,50 € |
| AGPROM/2024/002 | CRDOP ALACANT | L8636921J | 81.000,00 € | 81.000,00 € | 56.700,00 € |
| AGPROM/2024/004 | CRDOP ARRÒS DE VALÈNCIA | O1384732Z | 60.847,55 € | 60.554,26 € (2) | 42.387,98 € |
| AGPROM/2024/006 | CRDOP MANGRANA MOLLAR D'ELX | N5243153O | 13.854,50 € | 13.854,50 € | 9.698,15 € |
| AGPROM/2024/007 | CRDOP VALENCIA | V8801018U | 140.000,00 € | 140.000,00 € | 98.000,00 € |
| AGPROM/2024/008 | CRDOP KAKI RIBERA DEL XÚQUER | Z9580516G | 180.913,63 € | 142.857,14 € (1) | 100.000,00 € |
| AGPROM/2024/009 | CRDOP RAÏM DE TAULA EMBUTXACAT | G19115622 | 25.575,00 € | 25.575,00 € | 17.902,50 € |
| AGPROM/2024/010 | CRDOP UTIEL-REQUENA | N2321273P | 144.011,06 € | 142.857,14 € (1) | 100.000,00 € |
| AGPROM/2024/011 | CRDOP NISPROS CALLOSA D'EN SARRIÀ | I94718473 | 15.036,67 € | 15.036,67 € | 10.525,67 € |
| AGPROM/2024/012 | ASSOCIACIÓ VITIVINÍCOLA DE CASTELLÓ | T43384962 | 15.141,00 € | 14.791,00 € (2) | 10.353,70 € |
| AGPROM/2024/013 | CRDOP XUFA DE VALÈNCIA | B3708882O | 91.965,50 € | 58.717,67 € (2) | 41.102,37 € |
| AGPROM/2024/014 | COMITÉ AGRICULTURA ECOLÒGICA DE LA CV | V4557844S | 35.700,00 € | 25.696,11 € (2) | 17.987,28 € |
|  |  | TOTAL | 887.644,91 € | 804.537,35 € | 563.176,14 € |

  

(1) Import màxim subvencionable = 142.857,14 €

(2) Disminució per moderació de costos

ANNEX II

*SOL·LICITUDS DENEGADES*

|  |  |  |  |  |
| --- | --- | --- | --- | --- |
| *Expedient* | *Persones beneficiàries* | *NIF* | *Total punts* | *Estat de l'expedient* |
| AGPROM/2024/003 | ASSOC. ELABORADORS DE CAVA DE REQUENA | G49229377 | 0 | DENEGAT(1) |
| AGPROM/2024/005 | ASOPROA (ASSOCIACIÓ DE PRODUCTORS D'ALVOCATS) | J17439912 | 10 | DENEGAT(2) |

  

(1) La persona sol·licitant no complix el requisit d'entitat beneficiària segons la definició proporcionada per la base tercera de l'annex de l'Orde 5/2024, de 2 de maig, de la Conselleria d'Agricultura, Ramaderia i Pesca en la seua última redacció donada per la correcció d'errors del 29 de maig de 2024 perquè no està constituït com a òrgan de gestió de figura de qualitat de producte agroalimentari.

(2) La persona sol·licitant:

– No complix el resolc quint de la convocatòria de les ajudes pel qual s'establix l'obligatorietat de presentar moderació de costos per a cadascun dels gastos associats a cada actuació o justificació de no aportació o selecció de l'oferta econòmicament menys avantatjosa.

– No es detallen els costos associats a les activitats pressupostades en l'apartat "altres gastos" de pressupost estimat.

– No complix l'apartat d del punt 4 de la base sèptima de l'orde que regula esta ajuda, on es detalla que haurà d'incloure's una avaluació econòmica dels avantatges que suposen les activitats a desenrotllar.

– No complix l'apartat d del punt 4 de la base sèptima de l'orde que regula esta ajuda, on es detalla que s'haurà d'incloure una relació d'efectius humans i mitjans materials de què es disposa per a l'execució d'activitats a desenrotllar.